ნირდანეთ

ნირდანეთი არის ექსპერიმენტის შედეგად დაბადებული ადამიანის და დემონის ჰიბრიდი. ჰანზას ორდენი წევრი.

 ასაკი
 რასა

## დაბადება

დაიბადა მზის რისხვიდან 481 წელს, კერეუტის რესპუბლიკაში, შეშლილი მაგი მეცნიერის, ჯეიმსონ დარვინგელის,  ლაბორატორიაში.

მეცნიერი მრავალი წლის განამვლობაში ფარულად მუშაობდა საიდუმლო ლაბორატორიაში, შეისწავლიდა სხვადასხვა სახის მუტანტების, ჰიბრიდებისა და მონსტრების აღნაგობას, და საკუთარი ცნობისმოყვარეობის დასაკმაყოფილებლად ატარებდა არაერთ აკრძალულ ექსპერიმენტს.

ჯეიმსონი შეპყრობილი იყო დემონების შესწავლით, ცდილობდა გაეგო თუ როგორ მოხდა გონიერი რასების წარმომადგენლების ასეთი ძლიერი გარდაქმნა და შერჩათ თუ არა მათ სული.  ლაბორატორიაში გამოკეტილ დემონზე არაერთ ექსპერიმენტს ატარებდა საბოლოოდ კი გადაწყვიტა ადამიანისა და დემონის ჰიბრიდის მიღება. რისთვისაც იგი ახლომახლო  სოფლებიდან მოტაცებულ მდედრ ადამიანებს იყენებდა. თუმცა ყოველი მცდელობა კრახით მთავრდებოდა,  ექსპერიმენტების მონაწილე ქალები ორსულობის სხვადასხვა პერიოდში ნაყოფთან ერთად იღუპებოდნენ ან მკვდარ, საშინლად დამახინჯებულ ბავშვებს შობდნენ.

მაგის მცდელობამ შედეგი მხოლოდ რამდენიმე წლის შემდეგ გამოიღო, როდესაც ნირდანეთი დაიბადა. გოგონას დედა ჯერ კიდევ მშობიარობის დაწყებამდე გარდაიცვალა, თუმცა ჯეიმსონმა ბავშვის გადარჩენა შეძლო.

## ბავშვობის წლები

ნირდაეთი მაგის ლაბორატორიაში იზრდებოდა, ყველასგან მოშორებით და ჯეიმსონის გარდა არც ერთ ადამიანთან არ ჰქონდა კონტაქტი. დარვინგელი წლების განამვლობაში შეისწავლიდა მის განვითარებასა და  ქცევას, აკვირდებოდა გოგონას ფიზიკურ და გონებრივ განვითარებას და წვრთნიდა. სწორედ ჯეიმსონის ზედამხედველობის ქვეშ ისწავლა შუბისა და გრძელი ხმლის გამოყენება. ხოლო ლაბორატორიის ბიბლიოთეკაში კი  დაეუფლა მრავალ უცხო ენას, სხვადასხვა ხალხების ისტორიასა და კულტურას, შეისწავლა ალქიმია ვარსკვლავთმრიცხველობა (ასტრონომია) და ასტროლოგია.

ნირდაეთი არასდროს დაინტერესებულა საკუტარი წარმომავლობით და არც მასწავლებელს უამბია მისთვის რაიმე. ბიოლოგიურ მამას კი მხოლოდ ერთხელ, ისიც შემთხვევით შეხვდა. თუმცა აშკარა ფიზიკური სხვაობისდა გამო დემონში მამა ვერ ამოიცნო, გულგრილად ჩაუარა და მისთვის უფრო საინტერესო ექსპონანტების თვალიერებით დაკავდა.

## დარვინგველის სიკვდილი და გაქცევა

მზის რისხვიდან 497 წელს როდესაც ნირდაეთი 16 წლის იყო  ლაბორატორიის ადგილსამყოფელს ინკვიზიციამ მიაგნო. მაგი მოკლეს მისი საცხოვრებელი კი მთლიანად გაანადგურეს, თუმცა არეულობაში გოგონამ გაქცევა მოახერხა და ტყეს შეაფარა თავი.

მომდევნო 5 წლის განმავლობაში ნირდაეთი ტყე-ტყე დაეხეტებოდა,  საჭმელს ნადირობით შოულობდა ხოლო ტანსაცმელსა და სხვა საჭირო ნივთებს კი ტყის განაპირა სოფლებიდან იპარავდა. იგი გონიერ არსებებთან კონტაქტს უფრთხოდა და ისინიც უფრთხოდნენ მას, რადგან ჯუჯებთან და ადამიანებთან მისი ყოველი შეხვედრა ამ უკანასკნელთა სიკვდილით მთავრდებოდა. ტყის ელფები კი არც ერთხელ დანახებიან.

## ორდენი ჰანზა

5 წლისნი ხეtიალი იმით დამთავრდა, რომ ნირდანეთი ელრათ' გალავანს გადაეყარა, რომელიც მასზე ძლიერი აღმოჩნდა. შეტაკების შემდეგ დემონი იძულებულ გახდა გაქცევით ეშველა თავისთვის. რამდენიმე დღიანი დევნის შემდეგ მან შეძლო და  მდევარი ჩამოიშრა, ადგილიც იპოვა რათა ჭრილობები მოეშუშებინა. სწორედ ასეთ მდგომარეობაში შეხვდა მას ჰაჰამილკარ ბენ'აზრაელ მეანა და მისი და ლუთიენი. მათ ერთად დაამარცხეს დემონი და ჰამილკარმა მას სიცოცხლე დაუტოვა ფიცის ნაცვლად მისთვის ერთგულად ემსახურა სანამ თვითონ მეომარი არ გაანთავისუფლებდა. ჰამილკარმა დემონის ფიცი მაგიური ამულეტით შეკრა და ის იმოქმედებს მანამდე სანამ საკუთარი ხელით არ მოხსნის.

## გარეგნობა და ხასიათი

ნირდაეთი გარეგნულად ძალიან გავდა ადამიანს, თუმცა რქები, მუდამ შავი ფრჩხილები და შავი ლაქები თვალების გარშემო მაინც გამოარჩევდნენ ჩვეუელბრივი მოკვდავებისგან.  ტყეში ცხოვრებამ და გამუდმებულმა მალვამ ნირდაეთის ხასიათზე კვალი დატოვა, იგი თავის თავში ჩაკეტილი გახდა და  ცოცხალი არსებების მიმართ ნდობა დაკარგა, თუმცა ბავშვობიდანვე თანდაყოლილი ცნობისმოყვარეობის ხარჯზე სიახლეებს არ გაურბის, ბრძლის დროს დაუნდობელია და აბუჩად იგდებს მეტოქეს, რითაც ცდილობს მას წონასწორობა დააკარგვინოს, მიუხედავად ამისა იგი ქალებს არ ერჩის. გარდა ამისა არ უყვარს როდესაც მას ღალატობენ და თვითნაც არ უღალტებს მეგობარს ან საყვარელს თუ გამოუვალი მდგომაროება არ იყო. აღსანიშნავია ისიც რომ ნირდაეთს მოსწონს სხვადასხვა სახის სამკაულები და მოსართავები განსაკუთრებით კი ოქრო.